OBAVIJEST O OBRADI OSOBNIH PODATAKA
H-ABDUCO PORTFELJ
[bookmark: _Toc193974269]Općenito
Ova obavijest služi za informiranje ispitanika (dužnika) društva H-ABDUCO, Radnička cesta 41, 10 000 Zagreb, OIB: 13667298928 (u daljnjem tekstu: „H-ABDUCO“), s ciljem da im se pruže informacije i pojasni na koji način se obrađuju, zašto i kada osobni podaci.
[bookmark: _Hlk190279861]Dakle, ova obavijest o obradi osobnih podataka odnosi se prvenstveno na dužnike društva H-ABDUCO ili druge fizičke osobe (npr. sudužnici, jamci, založni dužnici i sl.) društva H-ABDUCO, a u odnosu na koje B2 - IMPACT d.o.o., (prije: Veraltis Asset Management d.o.o.) Radnička cesta 41, Zagreb (Grad Zagreb), OIB 32235033898, upisan u sudski registar Trgovačkog suda u Zagrebu pod matičnim brojem subjekta upisa (MBS) 081405488 (u daljnjem tekstu: „B2I“) pruža usluge servisiranja  potraživanja temeljem Ugovora o servisiranju zaključenim sa kupcem neprihodonosnih kredita;  treće osobe koje podmiruju dugovanja u ime i za račun dužnika; fizičke osobe koje se B2I -u obrate upitom ili nedvosmisleno iskažu interes za suradnjom (primjerice u odnosu na želju za sporazumnim dogovorom za plaćanje duga; interesiranje o iznosima dugovanja; interesu o nekretninama u vlasništvu vjerovnika (kupca neprihodonosnih kredita) ili interes za otkup potraživanja kupca neprihodonosnog kredita).

[bookmark: _Toc193974270]
Uvodni dio, definicije i podaci o voditelju obrade
[bookmark: _Toc193974271]Što je osobni podatak i tko je ispitanik?
Osobni podaci su podaci koji se odnose na ispitanika (primjerice: ime, prezime, OIB, adresa, kontakti, dob, spol, mjesto življenja, podaci o računu, slika, glas i sl.)
Ispitanik je pojam za pojedinca čiji je identitet utvrđen ili se može utvrditi i čiji su osobni podaci predmet obrade. Pojedinac čiji se identitet može utvrditi jest osoba koja se može identificirati izravno ili neizravno, osobito uz pomoć identifikatora (npr. ime, prezime, identifikacijski broj (OIB), interni broj predmeta ili neki drugi podatak kojeg obrađuje voditelj obrade i koji se može povezati sa podacima ispitanika te ga se na osnovi toga može identificirati). Ispitanici mogu biti:
1. dužnik ili druge fizičke osobe (npr. sudužnici, jamci, založni dužnici i sl.) u odnosu na koje B2I  pruža usluge servisiranja potraživanja temeljem ugovora o servisiranju zaključenog sa kupcem neprihodonosnih kredita (vjerovnikom), 
1. treće osobe koje podmiruju dugovanja u ime i za račun dužnika,
1. zaposlenici poslovnih partnera B2I ,
1. fizičke osobe, zakonski zastupnici ili vlasnici tvrtki sukladno posebnim propisima (dobavljači/ poslovni partneri)
1. fizičke osobe koje se B2I -u obrate upitom ili nedvosmisleno iskažu interes za suradnjom (primjerice u odnosu na želju za sporazumnim dogovorom za plaćanje duga; interesiranje o iznosima dugovanja; interesu o nekretninama u vlasništvu vjerovnika (kupca neprihodonosnih kredita) ili interes za otkup potraživanja vjerovnika (kupca neprihodonosnih kredita))
1. zaposlenici, studenti ili vanjski partneri B2I 
1. interesenti za kupnju nekretnine.

Dužnikom se u ovoj obavijesti smatraju i druge fizičke osobe (npr. sudužnici, jamci, založni dužnici i sl.) u odnosu na koje  B2I  pruža usluge servisiranja potraživanja temeljem ugovora o servisiranju zaključenog sa kupcem neprihodonosnih kredita (vjerovnikom).

[bookmark: _Toc193974272]Tko je kupac neprihodonosnog kredita (vjerovnik)?
Kupac neprihodonosnog kredita (vjerovnik) je društvo H-ABDUCO, Radnička cesta 41, 10 000 Zagreb, OIB: 13667298928.
[bookmark: _Toc193974273]Tko je voditelj obrade i/ili zajednički voditelj obrade?
Voditelj obrade pravna je ili fizička osoba koja je odgovorna za obradu osobnih podataka u neku svrhu.
Ako dva ili više voditelja obrade ili jedan ili više voditelja obrade zajedno s jednim ili više voditelja obrade koji nisu institucije i tijela Unije, zajednički odrede svrhe i načine obrade, oni su zajednički voditelji obrade. Oni na transparentan način određuju svoje odgovornosti za poštovanje obveza u vezi sa zaštitom podataka.
B2 - IMPACT D.O.O. d.o.o., Radnička cesta 41, sa sjedištem u Zagrebu  (u daljnjem tekstu: „B2I “), čija je primarna djelatnost vezana uz naplatu odnosno servisiranje dospjelih potraživanja, odnosno neprihodonosnih kredita obrađuje osobne podatke dužnika u skladu sa zakonom te drugim propisima koji su na snazi u Republici Hrvatskoj ili na drugim pravnim osnovama o kojima ćemo Vas obavijestiti dalje u tekstu.  B2I  je dana  01.05.2025. godine zaključio Ugovor o servisiranju sa društvom H-ABDUCO.
Kako bismo ostvarili djelotvornu zaštitu Vaših osobnih podataka, posvećujemo dužnu pažnju ispunjenju obveza vezano za zaštitu osobnih podataka sukladno Općoj uredbi o zaštiti podataka („GDPR“)  i Zakonu o provedbi Opće uredbe o zaštiti podataka (NN 42/18).
Kada je B2I  zajednički voditelj obrade Vaših osobnih podataka sukladno članku 26. GDPR s još nekim drugim voditeljem obrade, na temelju zajedničke poslovne suradnje i/ili s osnova korištenja neke zajedničke usluge i/ili legitimnog interesa B2I  i treće osobe, dodatne informacije u vezi sa zaštitom i obradom Vaših osobnih podataka, osim od B2I , možete zatražiti i od drugog voditelja obrade naznačenog kao zajednički voditelj obrade u ovoj Obavijesti. U tom slučaju, Vi kao ispitanik, možete ostvarivati svoja prava iz GDPR-a u vezi sa svakim voditeljem obrade pojedinačno, kao i protiv svakog od njih.
Ova Obavijest o obradi Vaših osobnih podataka sadrži naša pravila vezano za zaštitu i upravljanje Vašim osobnim podacima i privatnosti. Drugim riječima, ovom Obavijesti o zaštiti osobnih podataka želimo Vam pojasniti kako prikupljamo Vaše osobne podatke, koje osobne podatke obrađujemo, zašto ih obrađujemo, kako se njima koristimo, kako ih pohranjujemo, s kime ih dijelimo i zašto.
[bookmark: _Toc193974274]Što je pravna osnova obrade?
Pravna osnova veže se, među ostalim, uz zakonitost obrade i znači da mora postojati jedan od pravnih osnova kako bi se mogli obrađivati osobni podaci ispitanika. U nastavku ćemo navesti pravne osnove obrade podataka dužnika:
· GDPR čl. 6 (1) a – privola ispitanika (dali ste suglasnost za obradu podataka)
· GDPR čl. 6 (1) b – obrada je nužna za izvršenje ugovora u kojem je ispitanik stranka ili za izvršenje radnji koje prethode sklapanju ugovora
· GDPR čl. 6.(1) c – obrada je nužna radi izvršavanja obveza voditelja obrade (primjerice neki zakon, EU regulativa, podzakonski akt kao što je neki pravilnik) 
· GDPR čl. 6. (1) d – obrada je nužna kako bi se zaštitili ključni interesi ispitanika ili druge fizičke osobe
· GDPR čl.6. (1) e – obrada je nužna za izvršavanje zadaće od javnog interesa ili pri izvršavanju službene ovlasti voditelja obrade
· GDPR čl. 6.(1) f – obrada je nužna za potrebe legitimnih interesa voditelja obrade ili treće strane, pod uvjetom da nad tim interesima ne prevladavaju interesi ili temeljna prava i slobode ispitanika koji zahtijevaju zaštitu osobnih podataka. Prije oslanjanja na legitimni interes B2I provodi procjenu legitimnog interesa (Legitimate Interest Assessment – LIA).

B2I  ne primjenjuje sljedeće pravne osnove: a) GDPR čl. 6 (1) b – obrada je nužna za izvršenje ugovora u kojem je ispitanik stranka ili za izvršenje radnji koje prethode sklapanju ugovora b) GDPR čl. 6. (1) d – obrada je nužna kako bi se zaštitili ključni interesi ispitanika ili druge fizičke osobe, c) GDPR čl.6. (1) e – obrada je nužna za izvršavanje zadaće od javnog interesa ili pri izvršavanju službene ovlasti voditelja obrade.
Ukoliko bude vršena obrada podataka na pravnim osnovama za koje smo naveli da ih B2I  ne primjenjuje posebno ćemo obavijestiti ispitanika o obradi podataka (primjerice: ukoliko je pravni osnov obrada koja je nužna za izvršenje ugovora u kojem je ispitanik stranka ili za izvršenje radnji koje prethode sklapanju ugovora obavijest ćemo pružiti prije sklapanja ugovora i/ili kroz sami ugovor u kojem je ispitanik stranka).
Za razliku od vjerovnika (kupca neprihodonosnih kredita) B2I , čija je primarna djelatnost vezana uz naplatu odnosno servisiranje dospjelih potraživanja vjerovnika (kupca neprihodonosnog kredita), ne obrađuje osobne podatke na temelju ugovora o cesiji i/ili ugovora o nalogu. U primjeni je poseban zakon - Zakon o načinu, uvjetima i postupku servisiranja i kupoprodaje potraživanja, stoga B2I  mora postupati u skladu sa navedenim.
[bookmark: _Hlk164643578]Navedeni Zakon o načinu, uvjetima i postupku servisiranja i kupoprodaje potraživanja uređuje zajednički okvir i zahtjeve koji se odnose na: a) pružatelje usluge servisiranja kredita u pogledu prava i obveza vjerovnika iz ugovora o neprihodonosnom kreditu koji je izdala kreditna institucija s poslovnim nastanom u Europskoj uniji, koji djeluju u ime kupca kredita (vjerovnik), b) kupce kredita u pogledu prava i obveza vjerovnika iz ugovora o neprihodonosnom kreditu koji je izdala kreditna institucija s poslovnim nastanom u Europskoj uniji, c) odnose prema dužnicima, d) izdavanje i ukidanje odobrenja za rad, e) prekogranično pružanje usluge servisiranja, f) nadzor nad primjenom Zakona u odnosu na što je nadležna Hrvatska narodna banka, g) suradnju nadležnih tijela,  h) kupce drugih potraživanja i pružatelje usluga servisiranja drugih potraživanja i i) prekršajne odredbe.
Dakle B2I  u odnosu na terminologiju iz navedenog zakona, ali i s obzirom na druge propise nije vjerovnik, nije kupac (neprihodonosnog kredita) već je pružatelj usluga servisiranja kredita u pogledu prava i obveza vjerovnika (kupca neprihodonosnog kredita) iz ugovora o neprihodonosnom kreditu.
Za razliku od gore navedenih pravnih osnova za obradu posebnih kategorija podataka (politička mišljenja, podaci o zdravlju, podaci o vjerskom opredjeljenju i sl.) smatraju se posebnim kategorijama podataka te moraju ispunjavati i uvjete iz čl. 9. GDPR-a.
Posebne kategorije podataka obrađuju se iznimno. Naime, u praksi se može dogoditi da dužnik samoinicijativno dostavi podatke koji se smatraju posebnim kategorijama kako bi „opravdao“ traženu nagodbu ili „popust“. ˝Takva dokumentacija se ne pohranjuje u sustav, ona se uništava. Uz uništavanje obavještava se osobu koja je dostavila te podatke da to više ne čini.
Također, moguće je da se posebne kategorije podataka nalaze i u sudskom spisu bilo jer ih je dostavio sam dužnik ili putem odvjetnika. Morate znati da će se podaci u sudskom spisu brisati tek nakon što nastupi pravomoćnost. Za vrijeme trajanja postupka s obzirom da se radi o sudskom spisu ne smije se uništavati dokumentacija. Iznimno se ne briše presuda. Stoga ukoliko se u njoj navode podaci koji se mogu smatrati posebnim kategorijama (primjerice naveo ih je sudac u obrazloženju) morat ćemo presudu sačuvati radi podloga za knjiženje i to 11 godina od pravomoćnosti.
Osim u prethodno navedenim slučajevima posebne kategorije podataka mogu se obrađivati u slučajevima kada se primjenjuje Zakon o sprječavanju pranja novca i financiranju terorizma kojim se uređuju mjere, radnje i postupci koje je nužno poduzeti radi sprječavanja i otkrivanja pranja novca i financiranja terorizma.
[bookmark: _Toc147316430][bookmark: _Toc147388615][bookmark: _Toc193974275]Kako prikupljamo osobne podatke?
Postupajući u skladu s primjenjivim zakonodavstvom, B2I  obrađuje osobne podatke dobivene od:
· društva koje je otkupilo potraživanja od kreditnih ili financijskih institucija, a za koje B2I  obavlja poslova naplate odnosno servisiranja potraživanja (Zakon o načinu, uvjetima i postupku servisiranja i kupoprodaje potraživanja)- društvo H-ABDUCO,
· izravno od Vas ili u određenim slučajevima od drugih osoba prvenstveno vezano uz naplatu potraživanja, ili povodom Vašeg direktnog upita,
· izravno od Vas kao interesenta za nekretnine kojima upravlja H-ABDUCO i/ili B2I ,
· osoba koje su ovlaštene komunicirati s B2I  u Vaše ime i za Vaš račun (npr. Vaši odvjetnici),
· javnih ustanova i državnih tijela ili drugih osoba, kao i osoba koje obavljaju službe od javnog interesa (npr. javni bilježnici),
· publikacija službenih registara i baza podataka koje su javno dostupne ili dostupne temeljem zakonske ovlasti odnosno ugovornog odnosa, a sve radi ažuriranja kontaktnih podataka, zaštite pravnih zahtjeva, procjene mogućnosti naplate potraživanja te ispunjavanja zakonskih obveza vjerovnika. 
· kada pristupite web stranici društva B2I, automatski se obrađuju tehnički podaci u vezi Vašeg posjeta kako bi Vam mogli prikazati traženu stranicu. Ti zapisi uključuju IP adresu, web stranicu s koje dolazite i druge podatke koji se nužno nalaze u web zahtjevu u svrhu prikazivanja web stranice.
· kada prikupljamo Vaše podatke iz drugih izvora, prikupljamo ih iz izvora koji su javno dostupni ili dostavljeni od strane trećih osoba te i u takvim slučajevima vodimo računa o Vašim pravima. Ovo su neke od tih situacija:
· ne možemo Vas kontaktirati i moramo ažurirati Vaše podatke kako bismo osigurali točnost Vaših osobnih podataka,
· postoje zakonski zahtjevi i/ili legitimni interes za prikupljanje određenih podataka i sl.

[bookmark: _Toc193974276]Koje kategorije osobnih podataka prikupljamo?
Obrađujemo sljedeće kategorije osobnih podataka:
· identifikacijske podatke kao što su: ime i prezime, datum rođenja, državljanstvo, osobni identifikacijski broj (OIB), mjesto rođenja, prebivalište, boravište,
· interne identifikacijske podatke koji su povezani s vođenjem predmeta i stanjem potraživanja (Client ID, Group ID, Collateral ID, REO ID),
· kontaktne podatke kao što su: poštanska adresa, telefonski broj, e-mail,
· podatke o Vašem financijskom i/ili profesionalnom statusu kao što su: zaposlenje/struka, priroda vlastite djelatnosti (npr. obrt), naziv poslodavca, prihod, vrsta prihoda, izvori prihoda, bankovni račun, podatke o nekretninama i drugoj Vašoj imovini, informacije o postojećem dugovanju (npr. vrsta zaduženja, iznos duga, kamate, valuta, troškovi), informacije povezane s naplatom potraživanja (npr. plan otplate, troškovi, stanje duga),
· potpis,
· audio zapise telefonske komunikacije Call centra u mjeri u kojoj to uređuju primjenjivi propisi (ukoliko smo Vas kontaktirali i/ili ste nas Vi kao ispitanik kontaktirali). Ispitanik će prije početka snimanja biti obavješten o snimanju razgovora. 
· podatke o drugim sudionicima u pravnom poslu (npr. jamci/nasljednici/supružnici) temeljem kojeg postoji potraživanje vjerovnika (kupca neprihodonosnog kredita) za koga  B2I  obavlja poslove naplate odnosno servisiranja potraživanja,
· podatke o upravnim ili sudskim postupcima u kojima ste stranka u mjeri u kojoj su povezani s potraživanjima koja se nalaze u portfelju vjerovnika (kupca neprihodonosnog kredita) za koga B2I  pruža usluge servisiranja odnosno naplate potraživanja i/ili mogu utjecati na naplatu potraživanja (npr. ovršni postupci, postupci osobnog stečaja potrošača i drugih sudski postupci pokrenuti kako bi zaštitili pravne zahtjeve/interese vjerovnika (kupca neprihodonosnih kredita) na sudu i dr.); informacije koje se smatraju dokazom o svakoj interakciji između Vas i B2I  putem pisane i/ili usmene komunikacije,
· podatke vezane uz dokumentaciju o sprječavanju pranja novca (osobni identifikacijski dokument i podaci iz navedenog dokumenta, dokazi o izvoru financiranja, podaci vezani uz eventualnu političku izloženost i provođenje dubinske analize). Navedenu B2I  obavlja sukladno Zakonu o sprječavanju pranja novca i financiranja terorizma, 
· u slučajevima kada ispitanik samoinicijativno dostavlja B2I -u podatke o zdravstvenom stanju i/ili zdravstvenu dokumentaciju, B2I  čuva bilješku o dostavljenoj informaciji u svrhu individualiziranog pristupa na traženje ispitanika, ali bez spremanja zdravstvene dokumentacije ukoliko je ista dostavljena (npr. kao prilog u email-u).

Napomena u odnosu na posebne kategorije podataka:

Molimo vas još jednom da pripazite prilikom dostavljanja zdravstvene dokumentacije koju nam kao ispitanik dostavite putem punomoćnika ili na drugi način sami priložite sudskom spisu. Takvu dokumentaciju ne smijemo uništavati ako je dio sudskog spisa i u tom slučaju jedan od primatelja je i sud kojem ste ju dostavili. 

[bookmark: _Toc193974277]U koju svrhu obrađujemo Vaše osobne podatke?
[bookmark: _Hlk164632930]B2I  obrađuje Vaše podatke samo u onoj mjeri u kojoj se ti podaci odnose i/ili mogu utjecati na proces naplate potraživanja i obranu pravnih zahtjeva B2I . U tom kontekstu svrha za obradu osobnih podataka uglavnom obuhvaća naplatu potraživanja u ime i za račun vjerovnika (kupca neprihodonosnog kredita), a uključuje sljedeće:
· analiziranje podataka o Vašem financijskom stanju u mjeri nužnoj za procjenu mogućnosti dobrovoljnog podmirenja dugovanja te utvrđivanje primjerenih modela otplate u skladu s Vašom individualnom situacijom. 
· komunikaciju s Vama i pravilnu identifikaciju svih ispitanika čije osobne podatke obrađujemo,
· na temelju ovlaštenja danog od strane vjerovnika (kupca neprihodonosnih kredita) koordiniranje pokretanja i vođenja pravnih (sudskih) postupaka za naplatu potraživanja (npr. ovrhe, postupak osobnog stečaja potrošača,), te pronalaženje povoljnih rješenja za sve uključene strane koji će dovesti do podmirenja dugovanja,
· obradu i odgovore na Vaša pitanja, pritužbe i druge zahtjeve,
· procjenu hoće li vjerovnik (kupac neprihodonosnih kredita) uspostaviti ugovorni odnos ili zaključiti transakciju (npr. pripremu procjene rizika koji je povezan sa zaključenjem ugovora o kupoprodaji potraživanja, pripremu podnošenje ponuda/sudjelovanje u dražbenom postupku),
· izvještavanje zajedničkih voditelja obrade odnosno njihovih nadležnih odbora ili drugih tijela po internoj organizacijskoj strukturi društva ili povezanog društva o stanju pojedinih potraživanja i predviđanju naplate istih,
· statističku analizu kako bi se procijenila aktivnost B2I  u upravljanju provođenja postupka naplate u ime i za račun vjerovnika (kupca neprihodonosnih kredita), kao i potrebu za poboljšanjem metodologije naplate/otplate potraživanja odnosno poboljšanje poslovnih procesa servisiranja neprihodonosnih kredita,
· analizu dokumentacije i drugih procesa vezanih uz dubinsku analizu te druge nužne procese pri izvršavanju propisa o sprječavanju pranja novca (tzv. AML), potonje u slučaju da se obvezno primjenjuje Zakon o sprječavanju pranja novca i financiranja terorizma,
· odgovaranje na zahtjeve državnih tijela ili ispunjavanje zakonskih zahtjeva koji se primjenjuju na B2I ,
· izradu izvješća ili drugih zahtjeva za nadležna tijela kada je to propisano računovodstvenim i/ili poreznim i/ili drugim propisima.

Navodimo kako B2I  ponekad može koristiti Vaše osobne podatke i za druge i/ili za određene popratne svrhe (primjerice interni izvještaji i unutarnje upravljanje postupkom servisiranja portfelja u ime i za račun kupca neprihodonosnog/ih kredita (društva H-ABDUCO), vanjsku reviziju, arhiviranje - u fizičkom i/ili elektroničkom obliku, korespondenciju) koje su uvijek u skladu s izvornom svrhom za koju je kupac neprihodonosnog kredita prikupio Vaše osobne podatke. U slučajevima da se Vaši podaci obrađuju u druge svrhe, a koje nisu navedene u ovoj obavijesti, obavijestit ćemo Vas o svim novim obradama i svrhama u koje se Vaši podaci obrađuju. Za sve poduzete obrade dokumentiramo pravnu osnovu, a o čemu se možete konzultirati i sa našim službenikom za zaštitu podataka.
[bookmark: _Toc193974278]Koja je pravna osnova za obradu Vaših osobnih podataka?
B2I  može obrađivati Vaše osobne podatke na temelju sljedećih pravnih osnova, sve u ovisnosti od svrhe u koju se podaci obrađuju:
· obrada osobnih podataka radi izvršavanja zakonskih obveza koje je B2I  dužan poštivati - primjerice Zakon o načinu, uvjetima i postupku servisiranja i kupoprodaje potraživanja, čuvanje knjigovodstvenih podataka (Zakon o računovodstvu, porezni zakon), obrada osobnih podataka u sklopu izvršavanja obveza iz poreznog ili računovodstvenog zakonodavstva, te drugih obvezujućih propisa (Zakon o sprječavanju pranja novca i financiranja terorizma i uputa tijela državne i javne uprave, legitimni interes B2I  (primjerice dijeljenje podataka između kupca neprihodonosnih kredita (vjerovnika) i B2I  kako bi B2I  imao podatke vezane uz servisiranje i kako bi mogao naplatiti stečene tražbine, procjenjivati u ime i za račun vjerovnika (kupca neprihodonosnih kredita) uspješnost naplate potraživanja, odnosno predvidjeti hoće li se dug uspjeti naplatiti ili će vjerovnik (kupac neprihodonosnih kredita)  morati pokrenuti odgovarajuće postupke; u odnosu na audio snimanje telefonskih razgovora; u odnosu na prikupljanje i provjeru podataka iz javnih izvora i javnih baza podataka, a koje se ne smatraju javnim registrima sukladno važećim propisima i  Zakonu o načinu, uvjetima i postupku servisiranja i kupoprodaje potraživanja; u slučaju razmjene komunikacije sa odvjetnicima koji nas zastupaju odnosno sa javnim bilježnicima s kojima surađujemo)..

S obzirom da B2I  u određenim situacijama nastupa i kao zajednički voditelj obrade (vidjeti u poglavlju ˝S kim obrađujemo Vaše podatke kao zajednički voditelji?˝ u navedenim situacijama dolazi do dijeljenja podataka sukladno ugovoru koji je sklopljen s navedenim društvima, a za što postoji legitiman interes društava.
U odnosu na posebne kategorije podataka napominjemo kako je pravni osnov i čl. 9. stavak (2) f  - obrada je nužna za uspostavu, ostvarivanje ili obranu pravnih zahtjeva ili kad god sudovi djeluju u sudbenom svojstvu.
Posebna napomena vezana uz obradu podataka prilikom prodaje nekretnine/a:
Tijekom procesa prodaje nekretnina B2I  prikuplja osobne podatke izravno od ispitanika ili od njihovih zastupnika. 
Tijekom procesa prodaje nekretnina obrada osobnih podataka se vrši na temelju sljedećih pravnih osnova:
· Ispunjenje zakonskih obveza ili druge svrhe određene važećim propisima, kao i postupanje u skladu s pojedinačnim aktima donesenim od strane relevantnih institucija Republike Hrvatske ili drugih tijela po čijem nalogu je temeljem zakonskih ili drugih propisa B2I  dužan postupiti. Obrada takvih osobnih podataka je zakonska obveza te B2I  može odbiti stupiti u ugovorni odnos ili pružiti ugovorenu uslugu, odnosno, raskinuti postojeći poslovni odnos u slučaju da ispitanik ne dostavi zakonom propisane podatke. Najvažniji zakoni koji se primjenjuju vezano uz ovu obradu: Zakon o procjeni vrijednosti nekretnina, Zakonu o sprječavanju pranja novca i financiranja terorizma, Zakonu o računovodstvu, Zakon o PDV-u.
· Sklapanje i izvršenje ugovora u kojemu je ispitanik stranka, odnosno, kako bi se poduzele radnje na zahtjev ispitanika prije sklapanja ugovora. Davanje osobnih podataka u navedenu svrhu je obvezno. Ukoliko ispitanik odbije dati neki od podataka koji su nužni u svrhu sklapanja i izvršenja ugovora u kojem je ispitanik stranka, uključujući i osobne podatke koji se prikupljaju za potrebe upravljanja rizicima na način i u opsegu propisanom mjerodavnim zakonima i pod zakonskim aktima, B2I moguće neće moći pružiti određene usluge te stoga može odbiti zasnovati ugovorni odnos.
· Privola ispitanika: za svrhu provedbe marketinških aktivnosti u okviru kojih vam B2I može dostavljati ponude i pogodnosti vezane uz nove ili već ugovorene proizvode i usluge B2I te svrhu izravnog marketinga radi razvoja poslovnog odnosa u okviru kojeg vam B2I može dostavljati individualizirane ponude za sklapanje potencijalno novih ugovora. Davanje podataka za navedenu svrhu je dobrovoljno te B2I  neće odbiti sklapanje ili izvršenje ugovora ukoliko ispitanik uskrati privolu za davanje osobnih podataka.
· Legitimni interes B2I i članica grupe ili zajedničkih voditelja obrade ili trećih strana, što uključuje, ali se ne ograničava na:
· upravljanje operativnim, reputacijskim i drugim rizicima;
· svrhe marketinga i istraživanja tržišta i mišljenja ispitanika u mjeri u kojoj nije došlo do prigovora ili protivljenja obradi podataka u ove svrhe;
· poduzimanje mjera radi upravljanja poslovanjem kao i daljnjeg razvoja usluga;
· poduzimanje mjera radi osiguranja ljudi, prostora i imovine, što uključuje kontrolu i/ili provjeru  pristupa istima, a što se primjenjuje posebno kada dođete na sastanak u prostorije B2I ;
· obradu osobnih podataka unutar članica grupe ili između zajedničkih voditelja obrade ili između samostalnih voditelja obrade i to za administrativne potrebe, te zaštite sigurnosti podataka, računalnih i elektroničkih komunikacijskih sustava.
[bookmark: _Toc193974279]Kako koristimo Vaše osobne podatke?
Obrada osobnih podataka znači svaki postupak ili skup postupaka koji se obavljaju na osobnim podacima ili na skupovima osobnih podataka, uključujući npr. i uvid, dijeljenje, pohranu, analizu, izmjenu te sami pristup.
B2I ne donosi odluke koje proizvode pravne učinke za ispitanike niti na sličan način značajno utječu na ispitanike isključivo na temelju automatizirane obrade osobnih podataka u smislu članka 22. GDPR-a. Sve odluke koje mogu utjecati na položaj ispitanika uključuju ljudsku procjenu i intervenciju ovlaštene osobe. 
Takva evaluacija se temelji na podacima koje ste nam izravno dostavili ili nam ih je dostavio vjerovnik (kupac neprihodonosnog kredita), kao i na informacijama dobivenim iz javnih izvora ( javne baze podataka/publikacije i službene (javne) informacije koje izdaju državna tijela/službene baze podataka o subjektima i osobama koje su podložne međunarodnim sankcijama/ javni registri). Zahvaljujući tim podacima možemo u ime i za račun vjerovnika (kupca neprihodonosnog kredita) kao serviseri potraživanja donijeti zaključak o optimalnom načinu otplate/namirenja potraživanja za obje strane, osobito je li potrebno pokrenuti ovršni postupak kao i izvršiti procjenu za vjerovnika (kupca neprihodonosnog kredita) da li će zaključiti ugovor o prodaji ili ustupu potraživanja.
Ako Vas ne možemo kontaktirati, kako bismo se pridržavali načela točnosti podataka, učinit ćemo sve da ažuriramo Vaše osobne podatke na temelju informacija dobivenih iz službenih izvora (npr. sudskog registra, priopćenje za javnost i službenih informacija koje izdaju državna tijela) ili iz javnih izvora (javne baze podataka/ javni registri).
Koristimo podatke o Vašoj imovini koja osigurava vjerovnikova potraživanja u svrhu naplate potraživanja.
Također, koristimo Vaše podatke za provođenje interne statističke analize i izvještaje kako bismo procijenili učinkovitost i poboljšali metodologiju naplate potraživanja vjerovnika (kupca neprihodonosnih kredita).
Obrađujemo, analiziramo i odgovaramo na Vaše pritužbe, zahtjeve za ostvarivanje Vaših prava iz GDPR-a i sve druge zahtjeve s kojima nam se obratite.
Kada nam se obratite kao interesent te ostavite podatak o broju telefona i/ili email podatke koristimo da bi odgovorili na Vaš upit uz mogućnost da specificirate željeni način komunikacije.
Obavještavamo Vas u ime i za račun kupca neprihodonosnog kredita (društva H-ABDUCO) o stanju Vašeg duga (dok obrađujemo Vaše osobne podatke), statusu pravnih postupaka koji su u tijeku i koji su povezani s Vašim dugom, kao i o svim podacima i informacijama koje Vas zanimaju u vezi s postupkom naplate dugovanja.
Uz sve navedeno u situacijama u kojima smo obvezni pridržavati se Zakona o sprječavanju pranja novca i terorizma obradu podataka u svrhu dubinske analize i procjene vršimo i putem sustava koji nam omogućava provedbu dubinske analize posebno u dijelu političke ili druge javne izloženosti.
[bookmark: _Toc193974280]Jesu li Vaši podaci zaštićeni?
B2I  vjeruje kako je sigurnost Vaših osobnih podataka vrlo važna, te u tom smislu osiguravamo i provodimo provjeru organizacijskih i tehničkih sigurnosnih mjera osmišljenih za zaštitu vaših podataka od neovlaštenog pristupa, izmjene, otkrivanje ili uništenje. Pristup Vašim osobnim podacima dopušten je samo ovlaštenim osobama B2I  ili koje je B2I  i/ili vjerovnik (kupac neprihodonosnih kredita) ovlastio nakon odgovarajuće procjene i nakon što su prethodno obvezale na čuvanje povjerljivosti.
Nad svim pružateljima usluga s kojima B2I  ima sklopljene ugovore i koji se smatraju izvršiteljima obrade vrši se redovna provjera odnosno njihova revizija.
[bookmark: _Toc193974281]Tko su primatelji Vaših osobnih podataka?
U redovnom tijeku poslovanja, B2I  može prenijeti Vaše podatke drugim pojedincima ili pravnim osobama kako bi se postigle svrhe za koju obrađujemo osobne podatke koje ste nam izravno dostavili ili koje smo primili iz drugih izvora. B2I  također može koristiti ili otkriti osobne podatke kada za to postoji zakonska obveza ili je to dopušteno zakonom.
Navodimo primjere osoba s kojima B2I  može podijeliti Vaše osobne podatke odnosno kojima ih može učiniti pod strogo kontroliranim i propisanim uvjetima dostupnima:
· možemo prenijeti Vaše osobne podatke drugim društvima članicama B2Impact grupe koje je B2I  dio, a koja imaju sjedište u zemljama Europskog gospodarskog prostora. 
· Iznimno, B2I može zaprimati određene osobne podatke od povezanih društava unutar B2Impact grupe koja imaju sjedište izvan Europskog gospodarskog prostora, uključujući društvo sa sjedištem u Republici Srbiji, kada je to potrebno radi pružanja usluga unutar grupe, administrativne podrške, upravljanja portfeljima potraživanja ili drugih zakonitih poslovnih svrha.
· B2I u okviru aktivnosti opisanih ovom Obavijesti, u prethodnoj točci,  ne prenosi osobne podatke iz Republike Hrvatske prema društvu sa sjedištem u Republici Srbiji, već u pojedinim slučajevima zaprima osobne podatke od povezanih društava izvan Europskog gospodarskog prostora. Za takve prijenose primjenjuju se odgovarajuće zaštitne mjere sukladno člancima 44. – 49. GDPR-a. Društva unutar B2Impact grupe imaju sklopljene standardne ugovorne klauzule (Standard Contractual Clauses – SCC) koje je odobrila Europska komisija, zajedno s odgovarajućim tehničkim i organizacijskim mjerama zaštite osobnih podataka. Ispitanik može zatražiti dodatne informacije o primijenjenim zaštitnim mjerama za međunarodni prijenos osobnih podataka obraćanjem službeniku za zaštitu podataka.
· našim ugovornim partnerima i/ili stjecateljima potraživanja - možemo prenijeti Vaše osobne podatke drugim fizičkim ili pravnim osobama kojima se obraćamo u ime i za račun vjerovnika (kupca neprihodonosnih kredita).
· ugovornoj strani koja u ime i za račun B2I  obavlja određene poslove (primjerice revizori).
· procjeniteljima nekretnina;
· nadzornim tijelima ako je to pravna obveza B2I  ili kada to zahtijeva primjenjivo nacionalno ili europskog zakonodavstvo. U tim slučajevima možemo prenijeti informacije o Vašim osobnim podacima ili transakcijama bez potrebe da Vas o tome obavijestimo.
· drugim tijelima državne vlasti - možemo dostaviti Vaše osobne podatke kako bismo udovoljili određenim zakonskim zahtjevima ili trećim stranama koje opravdavaju postojanje legitimnog interesa (npr. javni bilježnici, sudovi).
· prijenos podataka na Vaš zahtjev - možda ćete nam uputiti zahtjev da treba prenijeti Vaše podatke opunomoćeniku ili ovlaštenoj osobi koja djeluje u Vaše ime i za Vaš račun (naprimjer financijski savjetnici, odvjetnici, posrednici).
· pružateljima usluga koji nam pomažu poboljšati naše usluge ili razvijati, implementirati ili upravljati poslovnim sustavima, infrastrukturom ili operativnim procesima (na primjer, revizori, konzultanti, analitičari, itd.).
· dobavljačima koji nam pružaju podršku u naplati potraživanja, uključujući promidžbu i unovčenje instrumenata osiguranja (npr. agencije za nekretnine, web-stranice na kojima osiguravamo promidžbu nekretnina uključujući internetske platforme za promociju nekretnina, pravnici, sudski procjenitelji, konzultantska društva, katastarski stručnjaci i sl.).
· dobavljačima koji nam pružaju usluge održavanja i podrške, kako bismo mogli pružiti usluge naplate odnosno servisiranja potraživanja u optimalnim i sigurnim uvjetima. Na primjer dobavljači koji razvijaju/implementiraju ili održavaju IT aplikacije i infrastrukturu, društva za arhiviranje predmeta, društva za ispis dokumentacije, dostavljači/davatelji poštanskih usluga, društva koje upravljaju sigurnosnim sustavima koje implementiraju mjere kako bi se osigurala povjerljivost/integritet i dostupnost Vaših podataka itd.
· pružateljima usluga koji u ime i za račun kupca neprihodonosnog kredita pružaju pomoć u provođenju pravnih postupaka, ovršnog postupka, postupka osobnog stečaja potrošača ili drugih postupaka za naplatu potraživanja (npr. odvjetnici, procjenitelji, konzultantska društva, geodeti, agencije za nekretnine).
· pružatelju usluga vanjskog službenika za zaštitu podataka (primjer, prilikom odgovaranja na Vaše zahtjeve za ostvarivanjem prava sukladno propisima o zaštiti osobnih podataka).
· pružatelju usluga vanjskog stručnjaka za informacijsku sigurnost.
[bookmark: _Toc193974282]Koliko dugo čuvamo Vaše osobne podatke?
[bookmark: _Hlk70951102]B2I  će Vaše osobne podatke obrađivati za vrijeme koje je nužno za potrebe obrade, što može varirati ovisno o svrsi podataka koji se obrađuju. Dakle, B2I  će obraditi Vaše podatke tijekom postupka naplate/servisiranja potraživanja i pohraniti ih na razdoblje od pet godina od trenutka kada je dug prenesen i/ili nakon potpunog podmirenja potraživanja osim ako primjenjivi zakonski propisi ne određuju drukčije. 
U slučaju namirenja potraživanja vjerovnika (kupca neprihodonosnih kredita) za kojeg je obavljao poslove servisiranja nakon okončanja ovršnog postupka i/ili nekog drugog sudskog postupka, osobni podaci će se čuvati najmanje 10 godina osim ako primjenjivi zakonski propisi ne određuju drukčije. 
Nadalje, u slučaju obrade podataka u računovodstvene svrhe Vaši će podaci biti pohranjeni najmanje 11 godina sukladno propisima o računovodstvu. Razdoblje čuvanja podataka koji proizlaze iz zapisa telefonskih razgovora Call centra čuvaju se 1 godinu od audio snimanja. 
Radi odgovora na Vaše ostale upite, npr. ukoliko želite da Vas kontaktiramo povodom prodaje neke nekretnine, bilješku o Vašem interesu i kontaktu čuvamo u zatvorenom sustavu uz predmet upita do brisanja predmeta iz sustava odnosno 6 mjeseci od rješavanja upita/zadnje iskazanog interesa.
U slučaju postavljanja zahtjeva za ostvarivanjem nekog prava čuvat ćemo isti zajedno sa dokumentacijom koja je dio samog zahtjeva 5 godina od rješavanja/ zatvaranja zahtjeva.
Kada dolazi do obrade podataka radi primjene Zakona o sprječavanju pranja novca i financiranju terorizma osobni podaci koji se prikupljaju i na drugi način obrađuju tijekom tog procesa čuvaju se 10 godina nakon prestanka poslovnog odnosa.
[bookmark: _Toc193974283]Koja su Vaša prava i kako ih možete ostvariti?
U svakom trenutku možete ostvariti sljedeća prava, u granicama predviđenim važećim zakonodavstvom vezano za područje zaštite osobnih podataka:
Pravo pristupa osobnim podacima - u bilo kojem trenutku možete zatražiti pristup Vašim osobnim podacima kako bismo Vas obavijestili obrađuje li B2I  osobne podatke koji se odnose na Vas. Ako se takvi osobni podaci obrađuju, možete zatražiti slijedeće: pristup informaciji o kategorijama osobnih podataka o kojima je riječ, svrsi obrade, predviđenom razdoblju u kojem će osobni podaci biti pohranjeni ako je to moguće ili kriterijima korištenima za utvrđivanje tog razdoblja, ako se osobni podaci ne prikupljaju od Vas, informaciju o njihovu izvoru, te informaciju o postojanju automatiziranog donošenja odluka. B2I  u svim situacijama u kojima je to obvezan će Vam osigurati kopiju osobnih podataka koji se obrađuju. U slučaju opetovanog traženja istih podataka i kopija istih dokumenata B2I  može naplatiti razumnu naknadu na temelju administrativnih troškova.
Pravo na ispravak - možete nas u bilo kojem trenutku zatražiti ispravak Vaših osobnih podataka kako bi Vaši podaci u svakom trenutku bili ažurni i točni.
Pravo na brisanje osobnih podataka (“pravo na zaborav“) - možete zatražiti brisanje Vaših osobnih podataka koje obrađujemo i poduzimanje svih potrebnih koraka kako bismo to učinili ako: (i) više ne postoji ili je ispunjena svrha za koju su prikupljeni; (ii) povučete Vašu privolu, a obrada je vršena na temelju te privole i nema druge pravne osnove za nastavak obrade; (iii) protivili ste se obradi podataka i ne postoje drugi legitimni razlozi za daljnju obradu; (iv) Vaši osobni podaci su obrađeni bez valjane pravne osnove. Također Vas obavještavamo da se osobni podaci za koje ste ostvarili pravo brisanja mogu dalje obrađivati u sljedećim situacijama: (i) za ispunjavanje zakonskih obveza kojima se uređuje obrada; (ii) kao i za ostvarivanje/obranu pravnih zahtjeva B2I  u sudskom postupku.
Pravo na ograničenje obrade - imate pravo zatražiti ograničenje obrade u sljedećim situacijama: (i) osporili ste točnost Vaših osobnih podataka koje obrađujemo te će u razdoblju potrebnom za provjeru njihove točnosti, Vaši podaci biti ograničeno obrađivani (ii) obrada Vaših osobnih podataka bila je nelegitimna, a protivili ste se brisanju podataka tražeći umjesto toga ograničenu obradu podataka; (iii) protivili ste se obradi Vaših osobnih podataka te će tijekom provjere valjanosti pravnog temelja obrada Vaših podataka biti ograničena; (iv) iako je razdoblje čuvanja podataka isteklo, izričito ste zatražili da zadržimo Vaše podatke radi ostvarivanja Vaših prava na sudu. U slučaju ograničene obrade, Vaši osobni podaci mogu se obrađivati pohranjivanjem. Ostale aktivnosti obrade osobnih podataka biti će moguće samo za: (i) ostvarivanje prava/obrane pravnih zahtjeva B2I  na sudu; (ii) zaštitu prava drugih fizičkih ili pravnih osoba; (iii) na temelju Vašeg izričitog pristanka ili (iv) zaštite javnog interesa. Ako je Vašem zahtjevu za ograničenje obrade podataka udovoljeno, obavijestit ćemo Vas o tome prije ukidanja ograničenja obrade osobnih podataka.
Pravo na prenosivost podataka - u slučaju Vaših osobnih podataka koje obrađujemo automatski, na temelju Vašeg izričitog pristanka ili na temelju izvršavanja ugovora između Vas i B2I , možete zatražiti da Vam navedeni podaci budu strukturirani u automatski čitljivom formatu koji možete poslati drugom voditelju obrade ili nas možete zatražiti da izravno pošaljemo podatke tom voditelju obrade (u mjeri u kojoj je to za B2I  tehnički moguće).
Pravo prigovora na obradu osobnih podataka - iz razloga koji se odnose na Vašu konkretnu situaciju možete se usprotiviti obradi Vaših osobnih podataka koja se temelji na legitimnom interesu B2I  i/ili obradi podataka koja se provodi u javnom interesu, uključujući izradu profila koji se temelji na tim odredbama.
Pravo povući privolu - u slučajevima kada se obrada temelji na Vašoj privoli, privola se može povući u bilo kojem trenutku i obrada će prestati. Povlačenje Vaše privole imat će učinke samo za buduću obradu. Obrada izvršena prije povlačenja privole ostaje valjana.
Sva navedena prava mogu se ostvariti podnošenjem zahtjeva na dolje navedene kontakt podatke, a mi ćemo Vam odgovoriti u roku od mjesec dana ili, ako zahtjev zahtijeva složeniju analizu, taj rok može biti produžen za daljnjih 2 mjeseca. U zadnje navedenom slučaju ćemo Vas obavijestiti o razlozima produženja. 
Ako svoj zahtjev upućujete elektroničkim putem, također ćemo Vam pružiti informacije u elektroničkom obliku, ako je moguće, ili putem nekog drugog formata ili kanala koji je zatražen s Vaše strane. 
B2I  može zatražiti dodatne informacije kako bi potvrdio Vaš identitet prije nego što ćemo s Vama podijeliti očitovanje o Vašim osobnim podacima ili postupati u vezi s ostvarivanjem Vaših gore navedenih prava, osobito kada Vam dostavljamo kopiju dokumentacije. 
Identifikaciju vršimo tražeći Vas ime, prezime i OIB, sve pod okolnostima da je prije verificirana kao točna Vaša adresa elektroničke pošte (ukoliko zahtjev dostavljate na taj način) ili druga adresa ukoliko ste pisanim putem podnijeli zahtjev. U slučaju sumnje da zahtjev ne podnosi ispitanik možemo Vas radi sigurnosnih razloga tražiti dodatne identifikatore. Želimo spriječiti da Vaši podaci budu dostupni osobama koje im nisu ovlaštene pristupiti. 
Također Vas obavještavamo da u opravdanim slučajevima zakon dopušta da odbijemo postupati prema Vašim zahtjevima ili naplatimo naknadu, na primjer tamo gdje su Vaši zahtjevi prekomjerni, svojim ponavljajućim ili očito neosnovanim karakterom zahtjeva. Isto se odnosi za slučajeve kada ne smijemo dati odgovor sukladno važećim propisima. U takvom slučaju dat ćemo Vam pisano objašnjenje takvog postupanja.
[bookmark: _S_kim_obrađujemo]Ako smatrate da se Vaši osobni podaci neosnovano obrađuju i obrada Vaših osobnih podataka nije u skladu sa zakonskim propisima, možete podnijeti prigovor i direktno Agenciji za zaštitu osobnih podataka na adresu sjedišta u Zagrebu, putem telefona ili e-mail-a: azop@azop.hr.  Kontakt podatke kao i više o radu Agencije za zaštitu osobnih podataka možete naći na www.azop.hr.
[bookmark: _Toc193974284]S kim obrađujemo Vaše podatke kao zajednički voditelji?
U skladu s člankom 26. GDPR, B2I  u određenim slučajevima obrade (obrade vezane uz ugovor o servisiranju), zajedno s drugim voditeljem obrade, zajednički određuje svrhe i načine obrade podataka te na transparentan način određuje svoje odgovornosti te poštovanje obveza iz GDPR-a, osobito s obzirom na ostvarivanje Vaših prava kao ispitanika i svojih dužnosti u pogledu pružanja informacija iz članaka 13. i 14. GDPR. Vi kao ispitanik, bez obzira na postignuti dogovor zajedničkih voditelja, možete ostvarivati svoja prava iz GDPR-a u vezi sa svakim voditeljem obrade pojedinačno, kao i protiv svakog od njih na dolje navedene kontakt podatke.
Pored B2 - IMPACT d.o.o., Radnička cesta 41, Zagreb (Grad Zagreb), OIB 32235033898, upisan u sudski registar Trgovačkog suda u Zagrebu pod matičnim brojem subjekta upisa (MBS) 081405488, član B2Impact grupe, u nastavku slijede podaci o zajedničkim voditeljima obrade s kojima B2I  dogovorno i zajednički određuje svrhe i načine obrade te kontaktne točke za potrebe ostvarivanja Vaših prava:
· [bookmark: _Hlk190283922]H-ABDUCO, Radnička cesta 41, 10 000 Zagreb, upisan u sudski registar Trgovačkog suda u Zagrebu pod matičnim brojem subjekta upisa (MBS) 080818203, OIB: 13667298928;
zastita-osobnih-podataka@habduco.hr
Navedena društva su međusobno zaključila Lokalni sporazum o pružanju usluge servisiranja dospjelih potraživanja. Navedenim sporazumom H-ABDUCO je prenio određene aktivnosti vezane uz naplatu potraživanja na B2I. Prilikom obavljanja tih aktivnosti, navedeno društvo i B2I  zajednički određuju svrhe i načine obrade Vaših podataka.
Navedena društva su međusobno zaključila Lokalni ugovor o pružanju usluge servisiranja dospjelih potraživanja. Navedenim ugovorom H-ABDUCO je prenio određene aktivnosti vezane uz naplatu potraživanja na B2I. H-ABDUCO prvenstveno odlučuje o svrsi i opsegu obrade povezanih s vlasništvom nad potraživanjima, dok B2I provodi aktivnosti servisiranja i komunikacije s dužnicima. Prilikom obavljanja tih aktivnosti, navedena društva i B2I zajednički određuju svrhe i načine obrade Vaših podataka. 
Nadalje, navedena društva će kao zajednički voditelji radi ostvarivanja zajednički utvrđenih svrha i načina obrade obrađivati Vaše podatke te zajednički utvrditi procedure radi:  provođenja procesa servisiranja naplate potraživanja; procjene i analize mogućnosti naplate radi pronalaženja optimalnog rješenja za Vašu individualnu situaciju; komunikacije; utvrđenja identiteta; pronalaženja povoljnih rješenja za sve strane; obrada i odgovaranja na Vaše upite odnosno prigovore; suradnje prilikom provođenja internih i vanjskih revizija; procjene i analize novih portfelja nenaplativih potraživanja; odgovaranja na zahtjeve nadzornih i/ili drugih javnih tijela; optimizacije procesa naplate potraživanja bez automatskog odlučivanja (potrebna je ljudska intervencija).
Za daljnje informacije vezane za obradu Vaših podataka možete se obratiti na kontakt podatke iz ove Obavijesti ili društvu H-ABDUCO ili B2 IMPACT na adresu sjedišta te na broj 01/5605 540, e-mail: zastita-osobnih-podataka@b2-impact.hr ili H-ABDUCO: e-mail: zastita-osobnih-podataka@habduco.hr.
Napominjemo da ne obrađujemo sve Vaše podatke kao zajednički voditelji obrade već samo one koji su neophodni za ostvarivanje aktivnosti reguliranih Lokalnim ugovorom o pružanju usluge servisiranja.
Svoja prava koja proizlaze iz GDPR-a, a odnose se na pružanje usluga B2I kao voditelja obrade odgovornog za kategorije podatka, svrhe i osnova iz ove Obavijesti možete ostvarivati kod B2I prema kontakt podacima navedenim u ovoj Obavijesti.
Svaki od navedenih Zajedničkih voditelja obrade zasebno i neovisno primjenjuje sve potrebne organizacijske i tehničke mjere, uključujući informacijsku sigurnosnu i sustave zaštite kako bi osigurala sigurnost Vaših osobnih podataka i njihova zaštita od bilo kakvog slučajnog ili nezakonitog uništenja, gubitka, izmjene, zabranjenog širenja i bilo kojeg drugog oblik nezakonite obrade. Tako primijenjene mjere jamče razinu sigurnosti primjerenu rizicima vrste i prirode obrađenih podataka korištenjem odgovarajućih tehnologija za poboljšanje privatnosti i tajnosti sve u skladu s GDPR-om.
[bookmark: _Toc193974285]Kontakt podaci za zaštitu osobnih podataka
Ako imate bilo kakvih pitanja ili zahtjeva u vezi s gore navedenim pravima i drugim informacijama, slobodno nas kontaktirajte:
Adresa: B2 - IMPACT d.o.o., Radnička cesta 41, 10000 Zagreb, tel.: (0)1 5605 540
Službenik za zaštitu osobnih podataka: e-mail: zastita-osobnih-podataka@b2-impact.hr
Ukoliko želite, osim direktnim pisanim upitom, svoj zahtjev možete uputiti i putem niže priloženog obrasca koji vam može pomoći prilikom formulacije zahtjeva i onoga što kao ispitanik želite ostvariti odnosno pitati B2I . Ispunjeni obrazac zahtjeva za ostvarivanjem Vaših prava možete poslati poštom ili e-mailom.
Na sve zahtjeve odgovoriti ćemo u najkraćem roku, a najkasnije u roku od mjesec dana od dana zaprimanja urednog Zahtjeva.
U slučaju neuobičajeno velikog broja zahtjeva kao i u slučaju složenosti Vašeg upita, moguće je da će nam biti potrebno dodatno vrijeme za odgovor. U tom slučaju ćemo Vas pravovremeno obavijestiti, te ćete dobiti naš odgovor najkasnije 3 mjeseca od dana zaprimanja urednog zahtjeva.

